**Ministru kabineta rīkojuma projekta**

**“Par piešķirtā finansējuma “Sadarbības ar diasporu stiprināšana, diasporas ieguldījuma Latvijas attīstībā veicināšana, vēstniecību sadarbības ar diasporu paplašināšana un Pilsonības likuma grozījumu īstenošana” izmantošanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likums „Par valsts budžetu 2016. gadam” un Ministru kabineta 2003. gada 29. aprīļa noteikumu Nr. 237 „Ārlietu ministrijas nolikums” apakšpunkts 4.4., kas nosaka nodrošināt sadarbību ar Latvijas diasporu; apakšpunkts 5.8.2., kas nosaka atbalstu Latvijas diasporai un tās organizāciju veidotajiem projektiem un apakšpunkts 5.8.3., kas nosaka veicināt Latvijas diasporas līdzdalību Latvijas ekonomikā, politikā, kultūras dzīvē, izglītībā un zinātnē. Valdības rīcības plānā Deklarācijas par Māra Kučinska vadītā Ministru kabineta iecerētā darbības īstenošana (apstiprināts ar Ministru kabineta 2016. gada 3.maija rīkojumu Nr.275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai”), kura 93. punkts paredz sniegt atbalstu “ārvalstīs dzīvojošo tautiešu politiskai un pilsoniskai līdzdalībai un iesaistei Latvijas ekonomiskajā un kultūras dzīvē, izglītībā un zinātnē.Nacionālās identitātes, pilsoniskās sabiedrības un integrācijas politikas pamatnostādņu 2012.-2018. gadam īstenošanas plāns laika periodam līdz 2016. gadam (apstiprināts ar Ministru kabineta 2015. gada 25. februāra rīkojumu Nr.102 „Par Nacionālās identitātes, pilsoniskās sabiedrības un integrācijas politikas pamatnostādņu 2012.–2018. gadam īstenošanas plānu laikposmā līdz 2016. gadam”) 2.4.4.1. punktā noteiktais – īstenot Pasaules latviešu ekonomikas un inovāciju forumu 2016. gadā, sadarbojoties ar Pasaules Brīvo latviešu apvienību (turpmāk – PBLA).Ārlietu ministrijas un PBLA 2011. gada 6. janvārī noslēgtais Sadarbības memorands, kurā viens no sadarbības pamatvirzieniem ir ciešu informatīvo saišu veidošana - “diasporas līdzdalība Latvijas valsts politiskajos un saimnieciskajos procesos, vēlēšanās, Latvijas tautas kultūras, ekonomisko un politisko interešu apzināšanā, formulēšanā un īstenošanā”.Ārlietu ministrijas 2016. gada 22. augusta informatīvais ziņojums „Par Ārlietu ministrijas sadarbību ar Latvijas diasporu 2013.-2015. gadā”, kas atspoguļo vienu no darbības virzieniem – sadarbību ar diasporu ekonomikā, kultūrā, izglītībā un zinātnē, intelektuālā potenciāla aprites veicināšanā, iezīmē paveikto Pasaules latviešu ekonomikas un inovāciju foruma attīstībā un informē par plānoto pasākumu 2016. gadā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pasaules latviešu ekonomikas un inovāciju forums (turpmāk – Forums) ir kļuvis par vienu no svarīgākajiem un lielākajiem diasporas notikumiem. Savukārt PBLA kā sadarbības partneris ir nodrošinājis ļoti veiksmīgu pirmā un otrā Foruma norisi. 2013. gadā notika pirmais PBLA, Latvijas Tirdzniecības un rūpniecības kamera (turpmāk – LTRK) un Ārlietu ministrijas rīkotais pirmais Forums, kas pulcēja 350 latviskas izcelsmes dalībniekus – uzņēmējus, pētniekus, finansistus, inženierus, juristus un citus profesionāļus no 21 pasaules valsts. Pasākums deva iespēju latviešu uzņēmējiem no dažādām pasaules valstīm ne tikai kontaktēties, bet arī vienoties par dažādu kopēju projektu uzsākšanu. Šī Foruma mērķis bija veicināt diasporas iesaisti Latvijas ekonomikā un tās attīstībā, gan nolūkā stiprināt sadarbību starp dažādās uzņēmējdarbības nozarēs strādājošiem profesionāļiem Latvijā un pasaulē, gan arī veicināt inovāciju, finanšu un zināšanu kapitāla piesaisti, kā arī stiprināt diasporas piederību valstij.2015. gada jūlijā notika jau otrais Forums, ko organizēja PBLA ar ĀM, sadarbojoties ar tādiem partneriem kā: Latvijas Investīciju un attīstības aģentūra, Ekonomikas ministrija, Amerikas Tirdzniecības palāta Latvijā (AmCham), LTRK, Rīgas Ekonomikas augstskola un Latvijas Institūts. Forumā piedalījās vairāk nekā 200 dalībnieku no 17 valstīm. Otrais Forums par centrālajiem diskusiju jautājumiem izvirzīja: Latvijas eksporta diversifikāciju un iziešanu jaunos eksporta tirgos, inovācijas un uzņēmējdarbības kultūras stiprināšanu, kā arī Latvijas valsts un uzņēmumu atpazīstamības veicināšanu pasaulē. Forumā pastiprināta uzmanība tika pievērsta diviem reģioniem – Ziemeļamerikai (ASV un Kanāda) un Ķīnai. Forums 2015 dalībnieki aptvēra šādas sfēras – ekonomika, finanses, informācijas tehnoloģijas, medicīnas tehnoloģijas, jurisprudence, pārtikas ražošana, mārketings, izglītība u.c. Foruma dalībnieku vidū bija ap 30% dalībnieku no ārvalstīm, bet ap 70% no Latvijas. Starp dalībniekiem no ārvalstīm visplašāk bija pārstāvēta ASV – 33 dalībnieki, no Kanādas – 6, bet Austrālijas – 5. Dalībnieku vidū bija pārstāvēta arī Ķīna, Saūda Arābija, Apvienotie Arābu Emirāti, kā arī Eiropa – Lietuva, Igaunija, Beļģija, Nīderlande, Īrija, Vācija, Apvienotā Karaliste, Horvātija, Zviedrija, Norvēģija.2015.gada Forums darbības rezultātā Ministru prezidentei Laimdotai Straujumai radās priekšlikums Ministru prezidenta biroja paspārnē izveidot augsta līmeņa diasporas uzņēmēju konsultatīvo padomi. Tā tika izveidota 2015. gada rudenī. 2016. gada budžetā Ārlietu ministrijai budžeta programmā 97.00.00 „Nozaru vadība un politikas plānošana” ir piešķirts finansējums 42 686 euro apmērā Latviešu globālā ekonomikas foruma darbības pēctecības nodrošināšanai. 2016. gadā plānota Forums pirmā reģionālā pasākuma norise ārpus Latvijas: Ar skatu uz Āzijas un Klusā okeāna reģionu (Forums notiks 2016. gada 29. un 30. decembrī Melburnā, Austrālijā). Pasākuma organizētāji: PBLA, piesaistot Latviešu apvienību Austrālijā un Jaunzēlandē, un Ārlietu ministrija. Informatīvie atbalstītāji: LTRK, Latvijas Investīciju un attīstības aģentūra. Foruma virsmērķis: Veicināt pieredzes apmaiņu un stiprināt sadarbību starp dažādās uzņēmējdarbības nozarēs strādājošiem profesionāļiem Latvijā, Klusā okeāna reģionā un Āzijā; veicināt sadarbību un tirdzniecības sakarus starp uzņēmumiem Latvijā Klusā okeāna reģionā un Āzijā; veicināt inovāciju, finanšu un zināšanu kapitāla piesaisti Latvijai; stiprināt Klusā okeāna reģionā un Āzijā dzīvojošo Latvijas izcelsmes uzņēmēju un profesionāļu saites ar Latviju.Āzijas un Klusā okeāna reģionālā Foruma uzdevumi: 1) apzināt Klusā okeāna reģiona un Āzijas valstīs dzīvojošos Latvijas izcelsmes uzņēmējus un dažādu nozaru profesionāļus, kuriem ir interese par sadarbību ar Latviju; 2) iepazīstināt Klusā okeāna reģiona un Āzijas valstīs dzīvojošos latviešu uzņēmējus un dažādu nozaru profesionāļus ar sadarbības un investīciju iespējām Latvijā; 3) iepazīstināt Latvijas eksportējošos uzņēmumus ar sadarbības, eksporta un investīciju piesaistes iespējām Klusā okeāna reģionā un Āzijā; 4) iepazīstināt plašāku, potenciālu ieguldītāju auditoriju – ārzemju uzņēmējus ar abpusējas sadarbības un investīciju iespējām Latvijā.Ārlietu ministrijas sadarbības partneris Foruma īstenošanā ir PBLA, kas ir lielākā Latvijas diasporas organizācija, kura apvieno sešas Latvijas diasporas centrālās organizācijas pasaulē – Eiropas Latviešu apvienību, Amerikas Latviešu apvienību, Latviešu Nacionālo apvienību Kanādā, Latviešu apvienību Austrālijā un Jaunzēlandē, Dienvidamerikas un Karību Latviešu apvienību un Krievijas Latviešu kongresu. PBLA ir būtiska loma Latvijas diasporas saiknes ar Latviju saglabāšanā un stiprināšanā, kā arī tā veiksmīgi sagatavojusi un īstenojusi Forumu 2013. un 2015. gadā.2013. un 2015. gadā Ārlietu ministrija sadarbojās ar PBLA Foruma saturiskajā un konceptuālajā izstrādē, savukārt 2015. gadā Ārlietu ministrija arī finansiāli atbalstīja Foruma organizētājus PBLA.Ārlietu ministrija ir izvērtējusi nepieciešamo finansiālā atbalsta sadali sekmīgai Foruma norisei ārpus Latvijas. Lai nodrošinātu sekmīgu Foruma norisi 2016. gada 29. un 30. decembrī Austrālijā, Melburnā, Ārlietu ministrija tai piešķirtā finansējuma ietvaros nodrošina šādu atbalstu: 42 686 *euro* Pasaules Brīvo Latviešu apvienībai. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums neuzliek papildus administratīvo slogu tautsaimniecībai un nemaina sabiedrības grupu un institūciju tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (euro) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 42 686 *euro* Pasaules Brīvo Latviešu apvienībai apmērā, lai nodrošinātu Pasaules Latviešu ekonomikas un inovāciju foruma norisi 2016. gadā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi tiks segti no Ārlietu ministrijas budžeta programmā 97.00.00 „Nozaru vadība un politikas plānošana” piešķirtā finansējuma ietvaros |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistītās institūcijas funkcijas. Jaunas institūcijas netiek paredzētas, netiek likvidētas un nav ietekmes uz institūcijas cilvēkresursiem.  |
| 3. | Cita informācija | Nav. |

Projekta IV, V un VI sadaļas – projekts šo jomu neskar.

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

14.09.2016. 14:00

1425

Annija Senakola

Plānošanas grupas projektu koordinatore

67016288, annija.senakola@mfa.gov.lv